cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.648
title: การศึกษาผลกระทบของการเปลี่ยนผ่านสามประการต่อความยั่งยืนของธุรกิจอสังหาริมทรัพย์โดยใช้การวิเคราะห์ปัจจัยเชิงสำรวจ

description: การศึกษาผลกระทบของการเปลี่ยนผ่านสามประการต่อความยั่งยืนของธุรกิจอสังหาริมทรัพย์โดยใช้การวิเคราะห์ปัจจัยเชิงสำรวจมีวัตถุประสงค์เพื่อศึกษาผลกระทบของการเปลี่ยนผ่านสามประการต่อความยั่งยืนของธุรกิจอสังหาริมทรัพย์โดยใช้การวิเคราะห์ปัจจัยเชิงสำรวจ รวมถึงเสนอแนะแนวทางการกำหนดนโยบายด้านความยั่งยืนขององค์กรภายใต้การเปลี่ยนแปลงทางเทคโนโลยี การเปลี่ยนแปลงทางบุคลากร และการเปลี่ยนแปลงทางธุรกิจ โดยใช้ระเบียบวิธีวิจัยเชิงปริมาณ ทำการเก็บรวบรวมข้อมูลจากกลุ่มตัวอย่างผู้บริหารหรือผู้จัดการโครงการที่มีบทบาทในการกำหนดนโยบายด้านการพัฒนาองค์กรอย่างยั่งยืนของบริษัทพัฒนาอสังหาริมทรัพย์ประเภทที่อยู่อาศัยในพื้นที่กรุงเทพมหานครและปริมณฑล จำนวน 170 ราย ด้วยวิธีการสุ่มตัวอย่างแบบโควตา โดยใช้แบบสอบถามเป็นเครื่องมือ จากนั้นทำการวิเคราะห์ข้อมูลด้วยสถิติเชิงพรรณนาและการวิเคราะห์ปัจจัยเชิงสำรวจ โดยวิเคราะห์ปัจจัยซึ่งได้รวบรวมตามแนวคิดการเปลี่ยนผ่านสามประการ ผลการวิจัยพบว่า ปัจจัยการเปลี่ยนผ่านสามประการที่ส่งผลกระทบต่อความยั่งยืนของธุรกิจอสังหาริมทรัพย์ในระดับมากที่สุด คือ 1) การพัฒนาความรู้ ทักษะ และศักยภาพของบุคลากร 2) การสร้างการมีส่วนร่วมของบุคลากร 3) การสร้างความรู้สึกผูกพันของพนักงานต่อองค์กร และ 4) การปรับกลยุทธ์ธุรกิจหรือวิสัยทัศน์องค์กรให้สอดคล้องกับสถานการณ์ โดยกลุ่มตัวอย่างเห็นด้วยในระดับมากที่สุดว่า ปัจจัยการเปลี่ยนผ่านสามประการส่งผลกระทบต่อความสามารถในการทำกำไรเพิ่มขึ้นและการดำเนินกิจกรรมเพื่อสังคมและมีความรับผิดชอบต่อสังคมเพิ่มขึ้น นอกจากนี้ ผลการวิเคราะห์ปัจจัยเชิงสำรวจพบว่า ค่าสถิติ Kaiser-Meyer-Olkin (KMO) เท่ากับ 0.663 แสดงว่า ขนาดกลุ่มตัวอย่างมีความเหมาะสมที่จะนำมาวิเคราะห์ปัจจัยเชิงสำรวจ ส่วนค่าสถิติ Bartlett’s Test of Sphericity มีค่า p-value เท่ากับ 0.000 แสดงว่า ตัวแปรที่นำมาวิเคราะห์ปัจจัยเชิงสำรวจมีสหสัมพันธ์ระหว่างตัวแปรอย่างมีนัยสำคัญทางสถิติ จึงมีความเหมาะสมที่จะนำมาวิเคราะห์ปัจจัยเชิงสำรวจ ทั้งนี้ สามารถจัดตัวแปรเข้าสู่องค์ประกอบได้ 3 องค์ประกอบ คือ 1) ขีดความสามารถในการพัฒนาองค์กร ประกอบด้วย การสร้างความรู้สึกผูกพันของพนักงานต่อองค์กร การพัฒนาความรู้ ทักษะ และศักยภาพของบุคลากร การปรับปรุงกระบวนการทางธุรกิจอย่างต่อเนื่อง การสร้างการมีส่วนร่วมของบุคลากร และความสามารถในการปรับเข้าสู่ดิจิทัล/ตอบสนองเทคโนโลยีใหม่ 2) ขีดความสามารถเชิงกลยุทธ์ด้านบุคลากร ประกอบด้วย ความสามารถในการปรับตัวของบุคลากรและองค์กร และการรักษาบุคลากรที่มีศักยภาพให้อยู่กับองค์กร และ 3) การขับเคลื่อนองค์กรด้วยนวัตกรรมและวัฒนธรรมแห่งการปรับตัว ประกอบด้วย ความสามารถในการสร้างนวัตกรรมทางดิจิทัล และการสร้างวัฒนธรรมองค์กรในการรับมือกับการเปลี่ยนแปลง
DOI: 10.15468/dl.x98dd5
title: Occurrence Download

description: A dataset containing 7 species occurrences available in GBIF matching the query:
{
 "and" : [
 "TaxonKey is Bunchosia glandulifera",
 "Country is Australia",
 "HasCoordinate is true"
 ]
}

 The dataset includes 7 records from 2 constituent datasets; see https://api.gbif.org/v1/occurrence/download/0044832-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.649
title: การศึกษาแนวทางการสร้างความได้เปรียบในการแข่งขันของตลาดอสังหาริมทรัพย์เพื่อการลงทุนประเภทโครงการคอนโดเทล

description: การวิจัยเชิงปริมาณนี้มีวัตถุประสงค์เพื่อศึกษาสภาวะการแข่งขันของตลาดอสังหาริมทรัพย์เพื่อการลงทุนประเภทโครงการคอนโดเทล รวมถึงศึกษากลยุทธ์การสร้างความได้เปรียบในการแข่งขันของตลาดอสังหาริมทรัพย์เพื่อการลงทุนประเภทโครงการคอนโดเทล ตลอดจนเสนอแนวทางการสร้างความได้เปรียบในการแข่งขันของตลาดอสังหาริมทรัพย์เพื่อการลงทุนประเภทโครงการคอนโดเทล โดยใช้แบบสอบถามเป็นเครื่องมือในการเก็บรวบรวมข้อมูลจากกลุ่มตัวอย่างนักลงทุนอสังหาริมทรัพย์เพื่อการลงทุนประเภทโครงการคอนโดเทล จำนวน 400 ราย โดยการสุ่มตัวอย่างแบบสะดวก จากนั้นทำการวิเคราะห์ข้อมูลด้วยสถิติเชิงพรรณนา ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า 1. ผลการศึกษาสภาวะการแข่งขันของตลาดอสังหาริมทรัพย์เพื่อการลงทุนประเภทโครงการคอนโดเทล พบว่า ปัจจัยด้านการเงินส่งผลต่อการตัดสินใจลงทุนอสังหาริมทรัพย์เพื่อการลงทุนประเภทโครงการคอนโดเทลมากที่สุด รองลงมาคือ ปัจจัยด้านกายภาพ และปัจจัยด้านการตลาด ตามลำดับ โดยปัจจัยที่ส่งผลต่อการตัดสินใจลงทุนอสังหาริมทรัพย์เพื่อการลงทุนประเภทโครงการคอนโดเทลอยู่ในระดับมากที่สุด มี 6 ปัจจัย คือ 1) อัตราผลตอบแทนจากการลงทุน คือ อัตราผลตอบแทนร้อยละ 11-15 ต่อปี 2) ระยะเวลาการคืนทุน คือ ระยะเวลาการคืนทุนอยู่ในช่วง 6-10 ปี 3) ทำเลที่ตั้งและสภาพแวดล้อมโดยรอบโครงการ คือ ทำเลที่ตั้งที่มีศักยภาพด้านการท่องเที่ยวและมีทัศนียภาพสวยงาม รวมถึงสภาพแวดล้อมที่มีแนวโน้มเจริญเติบโตในอนาคต และสภาพแวดล้อมทางธรรมชาติที่สวยงาม 4) อัตราการเข้าพักของโครงการ 5) การบริหารจัดการโครงการด้วยทีมบริหารมืออาชีพ และ 6) สิ่งอำนวยความสะดวกภายในโครงการ คือ สระว่ายน้ำ 2. ปัจจัยภายในส่งผลต่อการกำหนดกลยุทธ์การสร้างความได้เปรียบในการแข่งขันของตลาดอสังหาริมทรัพย์เพื่อการลงทุนประเภทโครงการคอนโดเทลในภาพรวมอยู่ในระดับมาก โดยปัจจัยภายในที่ส่งผลต่อการตัดสินใจลงทุนอสังหาริมทรัพย์เพื่อการลงทุนประเภทโครงการคอนโดเทลมากที่สุด 3 ลำดับแรก คือ รูปแบบ กลยุทธ์ และพนักงาน ตามลำดับ
DOI: 10.14457/tu.the.2024.650
title: แบบจำลองการกำหนดราคาขายบ้านเดี่ยวพร้อมอยู่ ในเขตกรุงเทพมหานครและจังหวัดปริมณฑลของ บริษัท ศุภาลัย จำกัด (มหาชน)

description: ปัจจุบันสถานการณ์ตลาดที่อยู่อาศัยประเภทโครงการบ้านจัดสรรมีจำนวนที่อยู่อาศัยเหลือขายปริมาณที่เพิ่มสูงขึ้นทำให้ผู้ประกอบการอสังหาริมทรัพย์ชะลอการเปิดตัวโครงการใหม่ และเร่งระบายสินค้าคงเหลือให้เร็วที่สุด จากปัญหาที่เกิดขึ้น ทำให้เกิดการแข่งขันระหว่างบริษัทผู้พัฒนาอสังหาริมทรัพย์ ผู้บริโภคซื้อที่อยู่อาศัยมีการพิจารณา เปรียบเทียบเรื่องราคาเป็นหลัก ดังนั้น การกำหนดราคาขายบ้านเดี่ยวพร้อมอยู่จึงเป็นสิ่งสำคัญ งานวิจัยนี้จึงมีวัตถุประสงค์เพื่อสร้างแบบจำลองในการวิเคราะห์ เป็นเกณฑ์มาตรฐานเบื้องต้น ในการคาดการณ์ราคาขายบ้านเดี่ยวพร้อมอยู่ และศึกษาความสัมพันธ์ของแต่ละปัจจัย ที่ส่งผลต่อราคาขายบ้านเดี่ยวพร้อมอยู่ เป็นแนวทางในการพัฒนาโครงการใหม่ให้มีประสิทธิภาพมากยิ่งขึ้น สามารถกำหนดราคาขายได้อย่างถูกต้อง โดยใช้แบบจำลองราคาเฮโดนิค (Hedonic Price Model) มาใช้ในการวิเคราะห์ โดยใช้ข้อมูลราคาขายบ้านเดี่ยวพร้อมอยู่ในเดือนมกราคม พ.ศ. 2568 จำนวน 170 หลัง แต่ละหลังจากบริษัท ศุภาลัย จำกัด (มหาชน) เนื่องจากเป็นบริษัทที่ยินยอมให้ใช้ข้อมูลเพื่อการวิจัย โดยการวิเคราะห์ความถดถอยเชิงพหุคูณ (Multiple Regression Analysis) แบบจำลองที่ผ่านเงื่อนไข และผ่านการวิเคราะห์ Pair Sample t-test คือ แบบจำลองสมการถดถอยเชิงพหุคูณ linear-linear Model มีค่า Adjusted R2 เท่ากับ 0.977 ทดสอบการตั้งสมมติฐานแบบ 2 ด้าน (Sig. 2-tailed) มีค่าความน่าจะเป็น 0.987 ซึ่งมากกว่าระดับนัยสำคัญ 0.05 มีความแตกต่างกันอย่างไม่มีนัยสำคัญทางสถิติ สมการจึงมีความน่าเชื่อถือ และมีความแม่นยำสูง พบว่ามี 6 ตัวแปร ที่มีผลต่อการกำหนดราคาขายบ้านเดี่ยวพร้อมอยู่โดยมีตัวแปรที่มีความสำคัญที่สุด 3 อันดับ อันดับแรก คือ ขนาดที่ดินของบ้าน จำนวนห้องน้ำ และระยะทางจากสโมสรถึงบ้าน
DOI: 10.14457/tu.the.2024.651
title: แนวทางการใช้ประโยชน์ที่ดินรอการพัฒนาโครงการอสังหาริมทรัพย์เพื่อลดภาระภาษีที่ดินและสิ่งปลูกสร้าง: กรณีศึกษา พื้นที่คลองหลวง รังสิต ปทุมธานี

description: การวิจัยครั้งนี้มีวัตถุประสงค์เพื่อศึกษาผลกระทบของภาษีที่ดินและสิ่งปลูกสร้างที่มีต่อเจ้าของที่ดินหรือผู้ประกอบการที่ถือครองที่ดินเปล่า รวมถึงศึกษาทางเลือกที่เป็นไปได้มากที่สุดในการใช้ประโยชน์ที่ดินรอการพัฒนาโครงการอสังหาริมทรัพย์ในพื้นที่คลองหลวง รังสิต ปทุมธานี ที่ช่วยลดภาระภาษีที่ดินและสิ่งปลูกสร้าง ตลอดจนเสนอแนะแนวทางการลดภาระภาษีที่ดินและสิ่งปลูกสร้างโดยการใช้ประโยชน์ที่ดินรอการพัฒนาโครงการอสังหาริมทรัพย์ในพื้นที่คลองหลวง รังสิต ปทุมธานี โดยใช้การวิเคราะห์ความเป็นไปได้ในการใช้ประโยชน์ที่ดินรอการพัฒนาโครงการอสังหาริมทรัพย์ ทั้งด้านกายภาพ ด้านการตลาด และด้านการเงิน ซึ่งแบ่งออกเป็น 3 แนวทาง คือ การประกอบเกษตรกรรม ตลาดนัด และพื้นที่เช่าเพื่อเก็บของ ภายใต้กรอบระยะเวลาการลงทุน 5 ปี และใช้เกณฑ์การพิจารณา คือ มูลค่าปัจจุบันสุทธิและการลดภาษีที่ดินและสิ่งปลูกสร้าง ผลการวิจัยพบว่า การเก็บภาษีที่ดินรกร้างและไม่ได้ใช้ประโยชน์ที่เริ่มใช้บังคับอย่างจริงจังมากขึ้น กอปรกับมีการจัดเก็บแบบขั้นบันได ส่งผลให้มีการเร่งพัฒนาพื้นที่รกร้าง เพื่อลดภาษีที่ดินและสิ่งปลูกสร้างที่ต้องชำระ จากผลการสัมภาษณ์ผู้ให้ข้อมูลและการวิเคราะห์ความเป็นไปได้ในด้านต่าง ๆ พบว่า ทางเลือกที่เป็นไปได้มากที่สุดในการใช้ประโยชน์ที่ดินรอการพัฒนาโครงการอสังหาริมทรัพย์แปลงกรณีศึกษาในพื้นที่คลองหลวง รังสิต ปทุมธานี เพื่อลดภาระภาษีที่ดินและสิ่งปลูกสร้าง คือ การประกอบเกษตรกรรม เนื่องจากการประกอบเกษตรกรรมเป็นทางเลือกที่มีการใช้เงินลงทุนน้อยที่สุดและมีมูลค่าปัจจุบันสูงที่สุด เมื่อเทียบกับการพัฒนาที่ดินเป็นตลาดนัดและพื้นที่เช่าเพื่อเก็บของ กอปรกับวัตถุประสงค์หลักของแต่ละทางเลือก คือ การลดภาระภาษีที่ดินและสิ่งปลูกสร้างในช่วงกรอบระยะเวลาการลงทุนที่สั้น
DOI: 10.14457/tu.the.2024.652
title: แนวทางการปรับปรุงลักษณะทางกายภาพของบ้านเดี่ยวมือสองในพื้นที่กรุงเทพมหานครและปริมณฑล

description: การวิจัยครั้งนี้เป็นการวิจัยเชิงคุณภาพซึ่งมีวัตถุประสงค์เพื่อวิเคราะห์ปัญหาและความต้องการลักษณะทางกายภาพของบ้านเดี่ยวมือสองในพื้นที่กรุงเทพมหานครและปริมณฑล รวมถึงศึกษาแนวทางการปรับปรุงลักษณะทางกายภาพของบ้านเดี่ยวมือสองในพื้นที่กรุงเทพมหานครและปริมณฑล ทำการเก็บรวบรวมข้อมูลโดยการสัมภาษณ์เชิงลึกด้วยแบบสัมภาษณ์แบบกึ่งมีโครงสร้าง กับผู้ให้ข้อมูลสำคัญ จำนวน 10 คน ประกอบด้วย ผู้ที่กำลังตัดสินใจจะซื้อบ้านเดี่ยวมือสองในพื้นที่กรุงเทพมหานครและปริมณฑลภายในปี 2568 จำนวน 5 คน และสถาปนิกที่มีใบประกอบวิชาชีพสถาปัตยกรรมซึ่งมีประสบการณ์ในการออกแบบบ้านเพื่อการปรับปรุงลักษณะทางกายภาพของบ้านเดี่ยวมือสองในพื้นที่กรุงเทพมหานครและปริมณฑลมาแล้วไม่น้อยกว่า 5 ปี จำนวน 5 คน จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่า 1. ผู้ให้ข้อมูลสำคัญต้องการบ้านเดี่ยวมือสองที่มีสภาพไม่ทรุดโทรม โครงสร้างอาคารไม่ทรุดตัว ไม่มีรอยร้าว หลังคาไม่รั่วซึม วัสดุของโครงสร้างอาคารไม่ผุกร่อน รูปลักษณ์ของบ้านเดี่ยวไม่ล้าสมัย พื้นที่ใช้สอยตอบโจทย์การอยู่อาศัยและจัดวางพื้นที่ใช้สอยอย่างเหมาะสม การออกแบบภูมิสถาปัตยกรรมเข้ากับรูปแบบบ้านและมีพื้นที่สำหรับทำกิจกรรมของครอบครัว งานระบบสามารถใช้งานได้อย่างปลอดภัยและไม่ชำรุดหรือเก่าจนเกินไป อุปกรณ์ต่าง ๆ อยู่ในสภาพพร้อมใช้งาน ส่งเสริมคุณภาพการอยู่อาศัยที่ดีทั้งความสะดวกสบายและความปลอดภัย และมีการรับประกันหลังการขาย 2. แนวทางการปรับปรุงลักษณะทางกายภาพของบ้านเดี่ยวมือสองในพื้นที่กรุงเทพมหานครและปริมณฑลสามารถทำได้โดยการเสริมความแข็งแรงของฐานราก การปรับระดับพื้น การสกัดคอนกรีตที่แตกร้าวหรือหลุดร่อนออกแล้วซ่อมแซมด้วยปูนโครงสร้าง การทาสีใหม่ การใช้วัสดุตกแต่งสำหรับกรุผนังเพื่อความสวยงาม การเปลี่ยนกระเบื้องหลังคาหรือพ่นสีใหม่ การทุบผนังเพื่อขยายขนาดของพื้นที่ใช้สอย การกั้นห้องเพิ่มเติม การเพิ่มพื้นที่เอนกประสงค์ การเชื่อมต่อพื้นที่ต่าง ๆ ให้มีการไหลเวียนของการใช้งานที่ดี การจัดให้มีพื้นที่สำหรับทำกิจกรรมภายนอก การตกแต่งสวนให้เข้ากับรูปแบบบ้าน การเปลี่ยนสายไฟใหม่ การติดตั้งระบบตัดไฟรั่ว การเปลี่ยนท่อประปาใหม่ การล้างและบำรุงรักษาเครื่องปรับอากาศ การติดตั้งระบบไวไฟ การเพิ่มจำนวนปลั๊กไฟและสวิตช์ไฟ การเปลี่ยนก๊อกน้ำและสุขภัณฑ์ การเปลี่ยนอุปกรณ์สำหรับประตูและหน้าต่าง การติดตั้งระบบระบายอากาศ การติดตั้งระบบโซลาร์เซลล์ การติดตั้งกล้องวงจรปิด และการรับประกันหลังการขายเป็นระยะเวลาอย่างน้อย 1 ปี
DOI: 10.14457/tu.the.2024.653
title: แนวทางการพัฒนาพื้นที่ ในการเพิ่มอัตราส่วนพื้นที่อาคารรวมต่อพื้นที่ดิน (FAR bonus) ของอสังหาริมทรัพย์ในเขตกรุงเทพมหานคร

description: การวิจัยนี้มีวัตถุประสงค์เพื่อสำรวจและวิเคราะห์ว่า มาตรการใดในการให้ FAR Bonus ตามผังฉบับปรับปรุงครั้งที่ 4 ที่สามารถสร้างแรงจูงใจได้มากที่สุดต่อผู้ประกอบการพัฒนาอสังหาริมทรัพย์ในเขตกรุงเทพมหานคร โดยงานวิจัยนี้เป็นเชิงคุณภาพโดยการสัมภาษณ์เชิงลึกจากกลุ่มผู้ให้ข้อมูล 3 กลุ่ม ได้แก่ เจ้าหน้าที่ สำนักงานวางผังและพัฒนาเมือง นักวิชาการ ผู้เชี่ยวชาญด้านการพัฒนาอสังหาริมทรัพย์ และผู้ประกอบการอสังหาริมทรัพย์ในกรุงเทพมหานคร ถึงเงื่อนไขและข้อจำกัดต่อการนำการเพิ่มอัตราส่วนพื้นที่อาคารรวมต่อพื้นที่ดิน (FAR Bonus) มาใช้ รวมถึงใช้เครื่องมือ การวิเคราะห์ความเป็นไปได้ของโครงการ (Feasibility) โดยมุ่งเน้นศึกษาจากมาตรการ การเพิ่มอัตราส่วนพื้นที่อาคารรวมต่อพื้นที่ดิน (FAR Bonus) ที่เพิ่มมาใหม่ 5 ข้อ และนำผลการศึกษามาวิเคราะห์ และเปรียบเทียบความคุ้มค่าในการลงทุน ผลการศึกษา พบว่า การเพิ่มอัตราส่วนพื้นที่อาคารรวมต่อพื้นที่ดิน (FAR Bonus) นั้น ไม่สามารถนำไปปฏิบัติได้จริง เนื่องจากเป็นการสละที่ดินของผู้ประกอบการซึ่งมูลค่าที่ดินที่สละนั้น ไม่คุ้มค่ากับพื้นที่ก่อสร้างที่ได้รับเพิ่ม และมีข้อจำกัดของพื้นที่ เช่น พื้นที่ริมน้ำสาธารณะ พื้นที่ใกล้ขนส่งสาธารณะหรือพื้นที่ที่จะต้องมีถนนสาธารณะ 2 สายอยู่ด้วยกันในพื้นที่ การนำมาตรการไปใช้ยังต้องคำนึงถึงผลกระทบที่จะเกิดขึ้นในหลาย ๆ ด้าน ซึ่งมีกระบวนการขั้นตอนในการออกแบบใช้ระยะเวลาและต้นทุนสูง ไม่คุ้มค่ากับพื้นที่ที่ได้เพิ่มจากมาตรการ ซึ่งเป็นเงื่อนไขหลักที่ทางผู้ประกอบการยังคำนึงและส่งผลให้เกิดการนำมาตรการการเพิ่มอัตราส่วนพื้นที่อาคารรวมต่อพื้นที่ดิน (FAR Bonus) ของผู้ประกอบการอสังหาริมทรัพย์ ยังไม่ถูกใช้งานแพร่หลาย
DOI: 10.14457/tu.the.2024.655
title: การศึกษาพฤติกรรมผู้บริโภคกลุ่ม DINKS (double income, no kids) ที่ต้องการซื้อที่อยู่อาศัยแนวราบในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาพฤติกรรมของผู้บริโภคกลุ่ม DINKS (DOUBLE INCOME, NO KIDS) ที่ส่งผลต่อการตัดสินใจซื้อที่อยู่อาศัยแนวราบในเขตกรุงเทพมหานครและปริมณฑล ใช้เครื่องมือแบบสอบถามเพื่อรวบรวมข้อมูลจากกลุ่มผู้บริโภคจำนวน 250 รายในเชิงสถิติ มีการคัดเลือกกลุ่มตัวอย่างแบบไม่อาศัยความน่าจะเป็น (Non-Probability Sampling) โดยใช้วิธีการสุ่มแบบลูกโซ่ (Snowball Sampling) และวิเคราะห์ข้อมูลด้วยสถิติเชิงพรรณนา ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน ผลการศึกษา พบว่า กลุ่มตัวอย่างส่วนใหญ่เป็นเพศหญิง มีช่วงอายุระหว่าง 51–60 ปี สถานภาพสมรส ระดับปการศึกษาปริญญาตรี มีรายได้ต่อเดือนเฉลี่ย 20,001–40,000 บาท และมีระดับรายได้ครัวเรือนต่อเดือน 60,000-120,000 บาท ต้องการซื้อบ้านเดี่ยว พื้นที่ใช้สอย 100-150 ตารางเมตร ในงบประมาณ 3.1–5 ล้านบาท ด้านหน้าที่ใช้สอยต้องการพื้นที่ ๆ แยกส่วนชัดเจนเพื่อความเป็นส่วนตัว และต้องการพื้นที่พิเศษภายในบ้านเป็นส่วนห้องดูหนังหรือห้องเล่นเกม ด้านพื้นที่จอดรถต้องการพื้นที่จอกรถมากกว่า 2 คัน ด้านการออกแบบที่ต้องการแบบทันสมัย ด้านเทคโนโลยีในที่อยู่อาศัยให้ความสำคัญกับเรื่องระบบรักษาความปลอดภัย ด้านพื้นที่ส่วนกลางให้ความสำคัญ กับพื้นที่สนามกีฬาประเภทต่าง ๆ การค้นหาข้อมูลค้นหาจาก เว็บไซต์โครงการ การสนับสนุนการขายที่ต้องการที่สุดคือส่วนลดเงินสด หรือเครดิตเงินคืน (Cashback) และการจองเพื่อทำสัญญาซื้อขายที่สำนักงานขาย โดยระยะเวลาในการตัดสินใจซื้อมักมากกว่า 1 ปี ปัจจัยที่มีอิทธิพลต่อการตัดสินใจซื้อ ได้แก่ ปัจจัยด้านส่วนประสมทางการตลาด(7Ps) โดยให้ความสำคัญมากที่สุด 3 อันดับแรก ได้แก่ ปัจจัยด้านกระบวนการ เรื่องระบบบริการหลังการขาย และปัจจัยด้านลักษณะทางกายภาพ ในเรื่องบรรยากาศโดยรอบโครงการ รองลงมาปัจจัยด้านบุคคลในเรื่องพนักงานขายให้ข้อมูลอยางละเอียดครบถ้วน และปัจจัยด้านกระบวนการ เรื่องอำนวยความสะดวกในการขอสินเชื่อจากสถาบันการเงิน และด้านพนักงานขายเอาใจใส่ดูแลลูกค้าทั้งก่อน/หลังขายและพนักงานขายมีอัธยาศัยดีพูดจาสุภาพเรียบร้อย ตามลำดับ
DOI: 10.14457/tu.the.2024.656
title: การศึกษาเปรียบเทียบความพึงพอใจที่มีต่อการซื้อบ้านมือหนึ่งและบ้านมือสองในโครงการจัดสรรในพื้นที่กรุงเทพมหานครและปริมณฑล

description: สถานการณ์ตลาดอสังหาริมทรัพย์ประเภทที่อยู่อาศัยมีการแข่งขันอยู่ในระดับสูง ท่ามกลางสถานการณ์ที่ผู้พัฒนาโครงการที่อยู่อาศัยต้องเผชิญการแข่งขันที่มีความรุนแรง เพื่อแย่งชิงความต้องการซื้อที่มีอยู่อย่างจำกัดและความอยู่รอดของธุรกิจ การศึกษาความพึงพอใจเป็นแนวทางหนึ่งที่ช่วยให้ผู้ประกอบการสามารถวิเคราะห์สินค้าและบริการ เพื่อนำไปสู่การปรับปรุงและพัฒนาสินค้าและบริการให้สามารถตอบสนองความต้องการและสร้างความพึงพอใจของลูกค้าได้มากยิ่งขึ้น การวิจัยครั้งนี้จึงมีวัตถุประสงค์เพื่อศึกษาเปรียบเทียบความพึงพอใจที่มีต่อการซื้อบ้านมือหนึ่งและบ้านมือสองในโครงการจัดสรรในพื้นที่กรุงเทพมหานครและปริมณฑล โดยใช้วิธีการวิจัยเชิงปริมาณ ทำการเก็บรวบรวมข้อมูลจากกลุ่มตัวอย่างผู้บริโภคที่เคยซื้อบ้านเดี่ยวมือหนึ่งราคาไม่เกิน 5 ล้านบาท ในโครงการจัดสรรในพื้นที่กรุงเทพมหานครและปริมณฑล จำนวน 200 คน และผู้บริโภคที่เคยซื้อบ้านเดี่ยวมือสองราคาไม่เกิน 5 ล้านบาท ในโครงการจัดสรรในพื้นที่กรุงเทพมหานครและปริมณฑล จำนวน 200 โดยการสุ่มตัวอย่างแบบโควตาและใช้แบบสอบถามเป็นเครื่องมือ จากนั้นทำการวิเคราะห์ข้อมูลด้วยสถิติเชิงพรรณนา ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน รวมถึงการทดสอบความแตกต่างของค่าเฉลี่ยของสองประชากร ผลการวิจัยพบว่า กลุ่มตัวอย่างผู้บริโภคที่เคยซื้อบ้านมือหนึ่งและบ้านมือสองมีความพึงพอใจต่อการซื้อบ้านในภาพรวมอยู่ในระดับมากในทุกด้าน โดยในภาพรวม กลุ่มตัวอย่างผู้บริโภคที่เคยซื้อบ้านมือหนึ่งมีความพึงพอใจต่อการซื้อบ้านในด้านผลิตภัณฑ์ ด้านราคา และด้านช่องทางการจัดจำหน่าย ต่ำกว่ากลุ่มตัวอย่างผู้บริโภคที่เคยซื้อบ้านมือสอง แต่กลุ่มตัวอย่างผู้บริโภคที่เคยซื้อบ้านมือหนึ่งมีความพึงพอใจต่อการซื้อบ้านในด้านการส่งเสริมการตลาด ด้านบุคลากร ด้านกระบวนการ และด้านการนำเสนอลักษณะทางกายภาพ สูงกว่ากลุ่มตัวอย่างผู้บริโภคที่เคยซื้อบ้านมือสอง นอกจากนี้ ผลการศึกษาเปรียบเทียบความพึงพอใจที่มีต่อการซื้อบ้านมือหนึ่งและบ้านมือสอง พบว่า กลุ่มตัวอย่างผู้บริโภคที่เคยซื้อบ้านมือหนึ่งและบ้านมือสองมีความพึงพอใจต่อการซื้อบ้านแตกต่างกันอย่างมีนัยสำคัญทางสถิติที่ระดับ 0.05 ในเกือบทุกด้าน ยกเว้น ด้านราคา
DOI: 10.14457/tu.the.2024.657
title: ค่าน้ำหนักของปัจจัยที่ส่งผลต่อการซื้อทรัพย์สินรอการขาย ของบริษัท บริหารสินทรัพย์ กรุงเทพพาณิชย์ จำกัด (มหาชน)

description: การวิจัยครั้งนี้เป็นการวิจัยเชิงปริมาณมีวัตถุประสงค์ เพื่อศึกษาค่าน้ำหนักของปัจจัยส่วนประสมทางการตลาดที่ส่งผลต่อการซื้อทรัพย์สินรอการขายประเภทที่อยู่อาศัยแนวราบของบริษัทบริหารสินทรัพย์ กรุงเทพพาณิชย์ จำกัด (มหาชน) ในพื้นที่กรุงเทพมหานครและปริมณฑล โดยใช้กระบวนการวิเคราะห์เชิงลำดับชั้นแบบประยุกต์ ทำการเก็บรวบรวมข้อมูลจากกลุ่มตัวอย่างผู้ที่เคยซื้อหรือมีความสนใจจะซื้อทรัพย์สินรอการขายประเภทที่อยู่อาศัยแนวราบของบริษัทบริหารสินทรัพย์ กรุงเทพพาณิชย์ จำกัด (มหาชน) ในพื้นที่กรุงเทพมหานครและปริมณฑล รวมทั้งสิ้น 90 คน จำแนกตามประเภทของทรัพย์สินรอการขาย คือ บ้านเดี่ยว บ้านแฝด และบ้านแถว (ทาวน์เฮ้าส์) กลุ่มละ 30 คน จากนั้นทำการวิเคราะห์ข้อมูลด้วยกระบวนการวิเคราะห์เชิงลำดับชั้นแบบประยุกต์ศึกษา ผลการวิจัยพบว่า เกณฑ์หลักด้านผลิตภัณฑ์มีค่าน้ำหนักมากที่สุดในทุกประเภทที่อยู่อาศัย ส่วนเกณฑ์ย่อยที่มีค่าน้ำหนักมากที่สุดในแต่ละเกณฑ์หลักเหมือนกันในเกือบทุกประเภทที่อยู่อาศัย ยกเว้น บ้านแถว (ทาวน์เฮ้าส์) ทั้งนี้ เกณฑ์ย่อยที่มีค่าน้ำหนักมากที่สุด 3 ลำดับแรกสำหรับบ้านเดี่ยวและบ้านแฝด คือ การปรับปรุงสภาพที่อยู่อาศัยก่อนขาย ทำเลที่ตั้ง และราคาขายมีความเหมาะสมหรือคุ้มค่า (ค่าน้ำหนักความสำคัญรวมร้อยละ 43.25 และ 33.86 ตามลำดับ) ในขณะที่เกณฑ์ย่อยที่มีค่าน้ำหนักมากที่สุด 3 ลำดับแรกมากที่สุดสำหรับบ้านแถว (ทาวน์เฮ้าส์) คือ ทำเลที่ตั้ง ราคาขายมีความเหมาะสมหรือคุ้มค่า และราคาถูกกว่าที่อื่นในพื้นที่ใกล้เคียงกัน (ค่าน้ำหนักความสำคัญรวมร้อยละ 41.86)
DOI: 10.14457/tu.the.2024.658
title: การศึกษาความต้องการสิ่งอำนวยความสะดวกเชิงสุขภาพในโรงแรม

description: การวิจัยเชิงปริมาณนี้มีวัตถุประสงค์ศึกษาความต้องการสิ่งอำนวยความสะดวกเชิงสุขภาพในโรงแรม รวมถึงศึกษาความสัมพันธ์ระหว่างคุณลักษณะของนักท่องเที่ยวกับความต้องการสิ่งอำนวยความสะดวกเชิงสุขภาพในโรงแรม โดยใช้แบบสอบถามเป็นเครื่องมือในการเก็บรวบรวมข้อมูลจากกลุ่มตัวอย่างนักท่องเที่ยวทั้งชาวไทยและชาวต่างประเทศที่เคยเข้าพักหรือมีความสนใจจะเข้าพักในโรงแรม จำนวน 400 ราย โดยการสุ่มตัวอย่างแบบเจาะจง จากนั้นทำการวิเคราะห์ข้อมูลด้วยสถิติเชิงพรรณนาและทำการทดสอบสมมติฐานการวิจัยด้วยการวิเคราะห์ความแปรปรวนทางเดียว ผลการวิจัยพบว่า สิ่งอำนวยความสะดวกเชิงสุขภาพในโรงแรมที่กลุ่มตัวอย่างต้องการในระดับมากที่สุด ประกอบด้วย การแช่ตัวในอ่างอาบน้ำหรือจากุชชี่ โดยมีรูปแบบเป็นอ่างอาบน้ำหรือจากุชชี่ที่อยู่ในห้องพัก ห้องอบไอน้ำหรือห้องซาวน่า โดยมีรูปแบบเป็นการอบไอน้ำ และห้องนวด โดยมีรูปแบบเป็นการนวดผ่อนคลายความตึงเครียดและการนวดด้วยลูกประคบ ทั้งนี้ ผลการทดสอบสมมติฐานการวิจัย พบว่า อายุ สัญชาติ และระดับการศึกษา เป็นคุณลักษณะของนักท่องเที่ยวที่ส่งผลต่อความต้องการสิ่งอำนวยความสะดวกเชิงสุขภาพในโรงแรมที่แตกต่างกันอย่างมีนัยสำคัญทางสถิติที่ระดับ 0.05 ดังนั้น ผู้ประกอบการธุรกิจโรงแรมที่ต้องการยกระดับมาตรฐานโรงแรมให้เป็นโรงแรมเชิงสุขภาพควรจัดให้มีสิ่งอำนวยความสะดวกเชิงสุขภาพที่เป็นต้องการในลำดับต้นก่อน คือ การแช่ตัวในอ่างอาบน้ำหรือจากุชชี่ในห้องพัก ห้องอบไอน้ำหรือห้องซาวน่า และห้องนวดเพื่อผ่อนคลายความตึงเครียดและห้องนวดด้วยลูกประคบ
DOI: 10.14457/tu.the.2024.659
title: แนวทางการปรับปรุงที่อยู่อาศัยเพื่อรองรับผู้สูงอายุในพื้นที่กรุงเทพมหานครและปริมณฑล

description: การวิจัยครั้งนี้มีวัตถุประสงค์เพื่อศึกษาปัญหาด้านสภาพทางกายภาพของที่อยู่อาศัย ในการรองรับผู้สูงอายุในพื้นที่กรุงเทพมหานครและปริมณฑล วิเคราะห์ว่าที่อยู่อาศัยในปัจจุบันมีความสามารถในการรองรับผู้สูงอายุได้หรือไม่ และเสนอแนวทางในการปรับปรุงให้เหมาะสมกับการอยู่อาศัยของผู้สูงอายุ การศึกษาใช้วิธีวิจัยเชิงคุณภาพ โดยเก็บข้อมูลจากกรณีศึกษาจำนวน 10 หลัง แบ่งเป็นบ้านเดี่ยวที่อยู่ในโครงการจัดสรร 5 หลัง และบ้านเดี่ยวที่ไม่ได้อยู่ในโครงการจัดสรร 5 หลัง โดยเน้นการสังเกต วัดระยะ และสอบถามผู้อยู่อาศัยเกี่ยวกับพฤติกรรมการใช้ชีวิตประจำวันและการใช้งานพื้นที่ต่าง ๆ ทั้งภายในและรอบบริเวณบ้าน เพื่อประเมินความสอดคล้องกับมาตรฐานการออกแบบเพื่อคนทั้งมวล (Universal Design) ครอบคลุม 9 หมวด ได้แก่ ทางเข้าบ้าน ทางลาดเข้าสู่ตัวบ้าน ประตู ทางเดินภายในบ้าน ห้องน้ำห้องส้วม ห้องนอน บันไดภายในบ้าน ห้องครัว และอุปกรณ์อื่น ๆ ผลการศึกษา พบว่า บ้านเดี่ยวที่อยู่ในโครงการจัดสรรและบ้านเดี่ยวที่ไม่ได้อยู่ในโครงการจัดสรรยังมีข้อบกพร่องด้านกายภาพหลายประการที่ส่งผลต่อความเหมาะสมในการอยู่อาศัยของผู้สูงอายุ โดยเฉพาะในประเด็นสำคัญ เช่น ทางเข้าบ้าน ประตู ห้องครัว และบันไดภายในบ้าน โดยพบว่า “พื้นต่างระดับ” เป็นปัญหาหลักที่ไม่มีบ้านหลังใดผ่านเกณฑ์ และยังไม่พบบ้านที่มีการจัดทำทางลาดเข้าสู่ตัวบ้าน ส่งผลกระทบต่อผู้สูงอายุ ผู้ใช้รถเข็น และผู้มีข้อจำกัดในการเคลื่อนไหว นอกจากนี้ บริเวณหน้าประตูทางเข้าบ้านหลายหลังยังมีระดับพื้นต่างกัน ซึ่งอาจทำให้เกิดความไม่สะดวกและเสี่ยงต่อการเกิดอุบัติเหตุ ส่วนการเดินภายในบ้านโดยรวมอยู่ในเกณฑ์ที่ยอมรับได้ ยกเว้นบางหลังที่มีพื้นไม่สม่ำเสมอและเสี่ยงต่อการลื่นล้ม ในส่วนของห้องน้ำ แม้ทุกหลังจะผ่านเกณฑ์ในบางรายการ เช่น ระบบก๊อกน้ำและการปลดล็อกประตู แต่ยังคงพบข้อบกพร่องหลายด้านที่อาจส่งผลต่อความปลอดภัยและประสิทธิภาพในการใช้งาน ด้านห้องนอนพบปัญหาที่คล้ายคลึงกันในบ้านทั้ง 2 กลุ่ม ได้แก่ ห้องนอนผู้สูงอายุไม่ได้อยู่ชั้นล่าง และไม่มีระบบไฟส่องสว่างอัตโนมัติในทางเดินช่วงเวลากลางคืน ซึ่งเป็นปัจจัยเสี่ยงต่อการเกิดอุบัติเหตุ บันไดภายในบ้านทุกหลังยังพบข้อบกพร่องอย่างต่อเนื่อง ทั้งในเรื่องขนาดขั้นบันได จมูกบันได พื้นผิว และการติดตั้งราวจับที่ไม่เป็นไปตามมาตรฐาน ขณะที่ห้องครัวของบ้านหลายหลังมีขนาดพื้นที่ที่ไม่เหมาะสมต่อการใช้งานของผู้ใช้รถเข็นวีลแชร์ ด้านอุปกรณ์อื่น ๆ เช่น สวิตช์ไฟและปลั๊กไฟ แม้จะมีข้อบกพร่องน้อย แต่ยังพบว่าหลายหลังติดตั้งในระดับที่ไม่เหมาะสม ส่งผลต่อการเข้าถึงและใช้งานของผู้สูงอายุ โดยสรุป บ้านเดี่ยวทั้ง 2 กลุ่มยังขาดความพร้อมในการรองรับการอยู่อาศัยของผู้สูงอายุอย่างมีประสิทธิภาพ โดยเฉพาะในด้านการเข้าถึง ความปลอดภัย และความสะดวกในการใช้ชีวิตประจำวัน จึงมีความจำเป็นต้องได้รับการปรับปรุงให้สอดคล้องกับมาตรฐานการออกแบบเพื่อคนทั้งมวล (Universal Design) เพื่อรองรับสังคมผู้สูงอายุที่กำลังขยายตัวอย่างเหมาะสมและยั่งยืนในอนาคต
DOI: 10.14457/tu.the.2024.660
title: แนวทางการออกแบบธุรกิจสวนสาธารณะสุนัขในกรุงเทพมหานครตามแนวคิดส่วนประสมทางการตลาด (4P)

description: การวิจัยนี้เป็นการวิจัยเชิงปริมาณ โดยมีวัตถุประสงค์เพื่อศึกษารูปแบบธุรกิจสวนสาธารณะสุนัขในประเทศไทยและในต่างประเทศ รวมถึงศึกษาความต้องการและข้อจำกัดของผู้เข้าใช้บริการสวนสาธารณะสุนัขในกรุงเทพมหานครตามแนวคิดส่วนประสมทางการตลาด (4P) ตลอดจนนำเสนอแนวทางการออกแบบธุรกิจสวนสาธารณะสุนัขในกรุงเทพมหานครตามแนวคิดส่วนประสมทางการตลาด (4P) ทำการเก็บรวบรวมข้อมูลจากการศึกษาข้อมูลกรณีศึกษารูปแบบธุรกิจสวนสาธารณะสุนัขในประเทศไทยและในต่างประเทศ รวมถึงใช้แบบสอบถามเป็นเครื่องมือในการเก็บรวบรวมข้อมูลจากกลุ่มตัวอย่างผู้ที่เคยเข้าใช้บริการสวนสาธารณะสุนัขในกรุงเทพมหานคร จำนวน 400 ราย จากนั้นทำการวิเคราะห์ข้อมูลด้วยสถิติเชิงพรรณนา ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า สวนสาธารณะสุนัขในประเทศไทยเริ่มมีบทบาทมากขึ้นทั้งจากภาครัฐและเอกชน รวมถึงมีรูปแบบที่หลากหลาย ในขณะที่สวนสาธารณะสุนัขในต่างประเทศมีความหลากหลายและพัฒนาไปไกลกว่าในประเทศไทย โดยเน้นการสร้างประสบการณ์ที่ครบวงจรและตอบโจทย์ทั้งสุนัขและเจ้าของ นอกจากนี้ ยังพบว่าพฤติกรรมการใช้บริการสวนสาธารณะสุนัข ในกรุงเทพมหานครของกลุ่มตัวอย่าง คือ เลือกใช้บริการที่ Dog’s Paw และ Trail and Tail มานานมากกว่า 6 เดือน ใช้บริการไม่เกิน 4 ครั้งต่อเดือน ใช้บริการครั้งละตั้งแต่ 2 คนขึ้นไป และมีความพึงพอใจต่อสวนสาธารณะสุนัขในระดับมาก ทั้งนี้ แนวทางการออกแบบธุรกิจสวนสาธารณะสุนัขในกรุงเทพมหานครสามารถทำได้โดย 1) ด้านผลิตภัณฑ์ ควรเลือกทำเลที่ตั้งที่อยู่ในพื้นที่ชานเมืองหรือนอกเมืองที่เดินทางสะดวกและการจราจรไม่ติดขัด การออกแบบพื้นที่ภายในโครงการควรมีการแบ่งพื้นที่ตามขนาด สายพันธุ์ พฤติกรมของสุนัข และกิจกรรมของสุนัข โดยทำรั้วกั้นเขตให้มั่นคงแข็งแรง มีรูปแบบสวนที่หลากหลายและมีทางลาดสำหรับรถเข็น รวมถึงควรติดตั้งป้ายแสดงกฎเกณฑ์และข้อปฏิบัติที่ละเอียดและชัดเจน ทั้งบริเวณทางเข้าและตามจุดต่าง ๆ ตลอดจนการจัดให้มีพื้นที่สำหรับทำความสะอาดสุนัขและจัดให้มีถังขยะพร้อมถุงเก็บอุจาระของสุนัข ตลอดจนจัดให้มีสิ่งอำนวย ความสะดวกภายในโครงการที่ครบครันและเพียงพอ ทั้งที่จอดรถ ที่นั่งพัก จุดบริการน้ำดื่มสะอาด และเจ้าหน้าที่บริการ 2) ด้านราคา ควรกำหนดราคาและค่าใช้จ่ายควรสมเหตุสมผล โดยค่าเข้าใช้บริการอยู่ระหว่าง 200-399 บาทต่อสุนัข 1 ตัวต่อครั้ง ค่าอาบน้ำ-ตัดขน (Grooming) ไม่เกิน 899 บาทต่อสุนัข 1 ตัวต่อครั้ง ค่าโรงแรมสุนัขหรือการรับฝากอยู่ระหว่าง1,250-1,549 บาทต่อสุนัข 1 ตัวต่อวันต่อคืน ค่าคาเฟ (Café) (ทั้งของเจ้าของและสุนัข) อยู่ระหว่าง 101-300 บาทต่อ 1 เมนู และค่าอาหาร ขนม และอุปกรณ์สุนัข (Pet Shop) ไม่เกิน 300 บาทต่อ 1 ชิ้น และอยู่ระหว่าง 900-1,199 บาทต่อ 1 ชิ้น 3) ด้านช่องทางการจัดจำหน่าย ควรเน้นสื่อสังคมออนไลน์ และ 4) ด้านการส่งเสริมการขาย ควรเน้นการให้ส่วนลดการใช้บริการหรือซื้อสินค้าภายในโครงการ